Det skulle ifølge Wilse finnes figurer av Aron og Moses, han mener også at altertavlen og prekestolen skal ha vært overført til en annen kirke (Oppegård kirke). Herman Thoresen forteller i boken at en altertavle fra kirken skal ha vært på gården Slitu, men den skal ved en «feiltagelse» ha blitt hugget opp til ved, for så å bli solgt på en auksjon. Nøkkelen til kirken har derimot blitt tatt vare på.